محمد مرسی
محمد محمد مُرسی عیسی العیاط (بزائه ۵ آگوست ۱۹۵۱)، مصر رییس‌جمهور بی‌یه که مصر ۲۰۱۱ انقلاب په، آزادی و عدالت حزب رییس بَیی‌یه. وه سال ۲۰۱۲ ِریاست‌جمهوریِ انتخابات دله، این حزب وسّه نومزه بیّه و رییس‌جمهور بگردسته.

وه یک سال رییس‌جمهور بی‌یه تا اینکه ونه مخالفون اعتراضات خله زیاد بیّه. اینان که وشون رهبر محمد البرادعی بی‌یه، گاتنه مرسی خانه شه اختیارات ره زیاد هاکنه و همینسه تمرد جنبش ره بساتنه. مصر ِارتش هم مرسی ره اتا ۴۸ ساعتی ضرب‌الاجل هدائه که وشون بخاستنی‌ئون ره انجوم هاده ولی ونه قبولی نیّه.

وه ۳ ژوئیه ۲۰۱۳ اتا کودتا جه برکنار بیّه. مصر ِارتش ِفرمانده، عبدالفتاح السیسی این کار ره محمد البرادعی، الازهر ِشیخ (شیخ احمد الطبیب) و قبطی ِمسیحیون ِپاپ (پاپ تواضروس دوم) حمایت جه انجام هِدائه. مصر ارتش کودتا په، عدلی منصور ره موقتی رئیس جمهور هاکرده و مرسی ره بازداشت هاکردنه.   محمد البرادعی چن روز په، منصور ِدولت دله نخست‌وزیر بگردسته و دولت ِاجرایی مسئولیتون ره به‌عهده بَییته.

وه ره مصر ِدادگا چن مرحله دله اعدام محکوم هاکرده ولی هنتا این حُکمون نهایی نَیینه.

منابع 

مصر رییس‌جومورون
زننه آدمون